Source: https://pravnapraksa.si/LITE/Kazalo.aspx?Src=zNblVXQY1zSI0YqaH4aXVo6XMfILfOITMeWk6JydB1xO0I0cFuPgHHth4qGba605xPDQWVqS/X0=
Timestamp: 2019-08-23 20:08:46+00:00
Document Index: 560209

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Javno predstavljanje istospolnega načina življenja
Lena Šutanovac, 8.3.2018
Lena Šutanovac, Pravna praksa, 9/2018Sodba Bayev proti Rusiji je najbrž najbolj kontroverzna sodba Evropskega sodišča za človekove pravice (ESČP) lanskega leta. Zadeva se nanaša na rusko zakonodajo, ki prepoveduje javno predstavljanje homoseksualnega načina življenja zaradi zaščite mladoletnikov in javne morale. Čeprav je ESČP mnenja, da gre za diskriminatoren ukrep, je ruski sodnik Dedov sodbi priložil obsežno odklonilno ločeno mnenje, v katerem je zadevo, med drugim, primerjal z odločitvijo v zadevi Lautsi proti Italiji.
Setnikar Nejc, Šutanovac Lena, 14.12.2017
Maroški mladoletnici sta se izognili obsodbi zaradi istospolnosti
Lena Šutanovac, Pravna praksa, 30-31/2017Maroško kazensko pravo določa 3-letno zaporno kazen za istospolno usmerjene. Ureditev, ki ni v skladu z maroško ustavo in mednarodnimi konvencijami, katerih podpisnica je tudi država Maroko, je bila preizkušena v nedavni zadevi, ko sta bili obsojeni dve mladoletni dekleti.
Previsoke odškodnine za obrekovanje omejujejo svobodo govora
Lena Šutanovac, 20.7.2017
Lena Šutanovac, Pravna praksa, 28-29/2017V zadevi Independent Newspapers (Ireland) Limited proti Irski se je Evropsko sodišče za človekove pravice (ESČP) ukvarjalo z vprašanjem sorazmernosti višine odškodnine za obrekovanje posameznikov v medijih. Po mnenju pritožnikov bi praksa visokih odškodninskih zahtevkov ustvarila dejansko omejitev (ang. chilling effect) svobode govora.
Odgovornost upravljavca bloga za anonimne komentarje
Lena Šutanovac, 15.6.2017
Lena Šutanovac, Pravna praksa, 23/2017Evropsko sodišče za človekove pravice (ESČP) je v marčevski sodbi Pihl proti Švedski ugotovilo, da upravljavec bloga (ali podobne spletne platforme) ni odškodninsko odgovoren za žaljive anonimne komentarje na svoji spletni strani. Sodba je posebej zanimiva, saj v nekaterih pogledih odstopa od ustaljene sodne prakse ESČP.
Teroristični napad čečenskih upornikov v Beslanu - epilog pred ESČP
Lena Šutanovac, 8.6.2017
Lena Šutanovac, Pravna praksa, 22/2017Tagayeva in drugi proti Rusiji je ena izmed najbolj prelomnih in obsežnih sodb Evropskega sodišča za človekove pravice (ESČP) v zadnjem času. Zadeva se nanaša na čečenski teroristični napad na osnovno šolo v mestu Beslan septembra 2004. V zasedi, ki je trajala približno tri dni in v kateri je bilo zajetih okoli 1.000 talcev, je umrlo več kot 330 ljudi. Na ESČP se je obrnilo kar 409 pritožnikov, ki so zatrjevali številne kršitve Evropske konvencije za človekove pravice (EKČP).
Willem C. Vis Moot - mednarodno tekmovanje v poznavanju gospodarske arbitraže
Lena Šutanovac, Pravna praksa, 19/2017Willem C. Vis Moot (Vis Moot) je vsakoletno mednarodno študentsko tekmovanje iz poznavanja mednarodnega gospodarskega prava in arbitražnega postopka. Slovenski študenti se tekmovanja udeležujejo že od leta 1998, ko je ljubljanska Pravna fakulteta prvič sestavila ekipo in sodelovala pri tekmovanju na Dunaju, ki se ga je tedaj udeležilo okoli 100 univerz.
Mednarodna konferenca o reševanju sporov LAC-UNCITRAL
Lena Šutanovac, 21.4.2017
Lena Šutanovac, Pravna praksa, 16-17/2017Stalna arbitraža pri Gospodarski zbornici Slovenije (LAC) je v sodelovanju s Komisijo Združenih narodov za mednarodno trgovinsko pravo (UNCITRAL) že tretje leto zapored organizirala mednarodno konferenco o mednarodni arbitraži. Dogodka so se udeležili številni mednarodni strokovnjaki s področja arbitraže in alternativnega reševanja sporov, kot tudi številni slovenski in tuji odvetniki ter profesorji.
Pošteno sojenje policistu, ki je vinjen do smrti povozil tri otroke
Lena Šutanovac, 6.4.2017
Lena Šutanovac, Pravna praksa, 14/2017Primer Paulikas proti Litvi se nanaša na razvpito afero, ko je litovski policist do smrti povozil tri otroke zaradi vožnje pod vplivom alkohola. Evropsko sodišče za človekove pravice (ESČP) se je soočilo z vprašanji pravičnega sojenja, saj je pritožnik zatrjeval, da sta medijska pozornost in ogorčenje javnosti vplivala na presojo litovskih sodnikov v kazenskem postopku. V malem senatu je sodil tudi slovenski sodnik Marko Bošnjak.
Nižji prag nečloveškega ravnanja - neupoštevanje možnosti življenjsko nevarnega zdravstvenega stanja
Lena Šutanovac, 23.2.2017
Lena Šutanovac, Pravna praksa, 7-8/2017Paposhvili proti Belgiji je najbrž ena izmed najbolj pomembnih sodb Evropskega sodišča za človekove pravice (ESČP) prejšnjega leta. Primer, v katerem se je veliki senat ESČP ukvarjal predvsem z vprašanjem kršitve 3. člena Evropske konvencije o človekovih pravicah (EKČP), se je znatno oddaljil od ustaljene sodne prakse.
Obvezne šolske dejavnosti in pravica do veroizpovedi
Lena Šutanovac, 19.1.2017
Lena Šutanovac, Pravna praksa, 2/2017Evropsko sodišče za človekove pravice (ESČP) je v nedavni sodbi Osmano?lu in Kobacaş proti Švici ugotovilo, da v zadevi ni nastopila kršitev pravice do svobode vesti in veroizpovedi, ki jo vsebuje 9. člen Evropske konvencije o človekovih pravicah (EKČP). Deklici, ki jima starša zaradi muslimanske veroizpovedi nista dovolila udeleževanja obveznih plavalnih vaj, pri katerih so dečki združeni z deklicami, sta se po mnenju ESČP teh vseeno dolžni udeležiti, saj ne predstavljajo kršitve svobode do veroizpovedi.
Izvršba na nepremičnini je povsem humana
Lena Šutanovac, 22.9.2016
Lena Šutanovac, Pravna praksa, 36-37/2016Izvršba na nepremičnini je posebej strog ukrep, po katerem sodišče poseže v izrednih razmerah in le tedaj, kadar enostavno ni drugega premoženja za izvršbo. Nepremičnina se nato proda na dražbi, tržna vrednost pri tem služi zgolj za orientacijo in ni zavezujoča. Hrvaška pritožnika v zadevi Vrzić proti Hrvaški sta bila mnenja, da je sodišče s tem, ko je nepremičnino na drugi dražbi prodalo po tretjini tržne cene, ravnalo nehumano in s tem kršilo njuno dostojanstvo.
Predčasna prekinitev mandata vrhovnega sodnika
Lena Šutanovac, 8.9.2016
Lena Šutanovac, Pravna praksa, 35/2016Veliki senat Evropskega sodišča za človekove pravice (ESČP) je v primeru odstavljenega predsednika vrhovnega sodišča Andrasa Bake odločil v prid pritožniku kljub pritožbi, ki jo je zoper odločitev malega senata vložila madžarska vlada. ESČP je ugotovilo kršitev 6. in 10. člena Evropske konvencije o človekovih pravicah (EKČP), saj je bila predčasna prekinitev mandata kot posledica sodnikove glasne kritike pravosodne reforme v neskladju z določbami EKČP.
Pravna praksa(53)
2018(1) 2017(15) 2016(21) 2015(14)
1. DRŽAVNA UREDITEV REPUBLIKE SLOVENIJE 2. PRAVNA PODROČJA 4. GOSPODARSKOPRAVNA UREDITEV 9. DELOVNO PRAVO, ZDRAVSTVO, SOCIALNO VARSTVO 10. MEDNARODNO PRAVO 11. PRAVNOZNANSTVO
Šutanovac Lena